**1 Ioan – llythyr am gariad.**

**1 Ioan 5 (13-15)**

*13Dw i wedi ysgrifennu hyn i gyd atoch chi sy'n credu ym Mab Duw er mwyn i chi wybod fod gynnoch chi fywyd tragwyddol. 14 Dyma pa mor hyderus gallwn ni fod wrth agosáu at Dduw: mae e'n gwrando arnon ni os byddwn ni'n gofyn am unrhyw beth sy'n gyson â'i fwriad e. 15 Ac os ydyn ni'n gwybod ei fod e'n gwrando arnon ni, dyn ni'n gallu bod yn siŵr y byddwn yn derbyn beth bynnag byddwn ni'n gofyn amdano.*

*...........*

Adnod 13: Mae Ioan yn tynnu at ddiwedd ei lythyr, ac unwaith eto’n sôn am fywyd tragwyddol. Roedd o am i’w ddarllenwyr sylweddoli pwysigrwydd y neges hon. Mae bywyd tragwyddol yn golygu fod Ysbryd Duw’n byw ynom ni, a’n bod ni’n blant i Dduw. Felly does gan farwolaeth ddim gafael ar Gristnogion,

*Bydd yr utgorn yn seinio, y rhai sydd wedi marw yn codi mewn cyrff fydd byth yn darfod, a ninnau sy'n fyw yn cael ein trawsffurfio.**53 Rhaid i ni, sydd â chorff sy'n mynd i bydru, wisgo corff fydd byth yn pydru. Byddwn ni sy'n feidrol yn cael gwisgo anfarwoldeb!**54 Pan fydd hynny'n digwydd, bydd beth mae'r ysgrifau sanctaidd yn ei ddweud yn dod yn wir:*

*“Mae marwolaeth wedi'i lyncu yn y fuddugoliaeth.”*

*55 “O farwolaeth! Ble mae dy fuddugoliaeth di?*

*O farwolaeth! Ble mae dy bigiad marwol di?” (1 Corinthiaid 15: 52-55)*

Adnod 14 - 15: Mae gweddi yn arf pwerus iawn oherwydd mae’n sianelu nerth Duw. Mae Duw yn hoffi ateb gweddïau ei blant ac yn annog nhw i alw arno. Ond, *rhaid gofyn gan gredu y bydd Duw yn ateb – peidio amau, am fod y rhai sy'n amau yn debyg i donnau'r môr yn cael eu taflu a'u chwipio i bobman gan y gwynt.**(Iago 1:6)* Mae Ioan wedi sôn am hyn yn gynharach yn ei lythyr ac am fwy o fanylion edrycha’n ôl ar 1 Ioan 3: 21-24.

**Meddwl mwy:**

**Philipiaid 4: 6-7 -** Pam fod gweddïo’n bwysig?